অধ্যক্ষ মাওলানা ইউনুছ আহমাদ বলেন, শিক্ষানীতি, শিক্ষা আইন ও বিতর্কিত সিলেবাসের মাধ্যমে আমাদের ঈমান নষ্ট করার চক্রান্ত চলছে। কোন মানুষ এমতাবস্থায় নিরব বসে থাকতে পারে না। তিনি বলেন, শিক্ষার সকলস্তরে ধর্মীয় শিক্ষা বাধ্যতামূলক করতে হবে। ধর্মীয় পটভূমিকে স্মরণে রেখে স্কুল, কলেজ ও মাদ্রাসার সিলেবাস প্রণয়ন করতে হবে। তিনি পাঠ্যপুস্তকে ইসলামি ভাবধারার মুসলিম লেখকদের প্রবন্ধ-নিবন্ধ ও গল্প-কবিতা সংযোজনের দাবি করেন।